CGD ออกหุ้นกู้ 700 ลบ.อายุ 2 ปี ชูดอกเบี้ย 7.25% เสนอขายรายใหญ่-สถาบัน 3-5 ก.ย.62
CGD ออกหุ้นกู้ 700 ลบ.อายุ 2 ปี ชูดอกเบี้ย 7.25% เสนอขายรายใหญ่-สถาบัน 3-5 ก.ย.62
CGD ออกหุ้นกู้ 700 ลบ.อายุ 2 ปี ชูดอกเบี้ย 7.25% เสนอขายรายใหญ่-สถาบัน 3-5 ก.ย.62
16 ส.ค. 2562

บริษัท คันทรี่ กรุ้ป ดีเวลลอปเมนท์ จำกัด (มหาชน) หรือ CGD เปิดเผยว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562  มูลค่ารวมไม่เกิน 700 ล้านบาท แบ่งเป็นหุ้นกู้ที่เสนอขายไม่เกิน 500 ล้านบาท และหุ้นกู้สำรองเพื่อการเสนอขายเพิ่มเติมไม่เกิน 200 ล้านบาท อายุ 2 ปี ครบกำหนดไถ่ถอน พ.ศ. 2564 อัตราดอกเบี้ยคงที่ร้อยละ 7.25 ต่อปี ชำระทุกๆ 3 เดือนตลอดอายุหุ้นกู้
โดยบริษัทจะเสนอขายหุ้นกู้ดังกล่าวแก่ผู้ลงทุนสถาบัน และ/หรือ ผู้ลงทุนรายใหญ่ ผ่าน บล.คันทรี่ กรุ๊ป ซึ่งเป็นผู้จัดการการจัดจำหน่ายหุ้นกู้ ในระหว่างวันที่ 3-5 ก.ย.62
ทั้งนี้ บริษัทมีวัตถุประสงค์ในการนำเงินที่ได้จากการออกและเสนอขายหุ้นกู้ครั้งนี้เพื่อนำมาใช้ลงทุนในโครงการก่อสร้างที่พักอาศัยและโครงการโรงเรียนนานาชาติ ย่านถนนพระราม 3 และ/หรือใช้เป็นเงินทุนหมุนเวียนในการดำเนินงาน และ/หรือ ชำระคืนหนี้ซึ่งอาจรวมถึงตั๋วแลกเงินที่จะครบกำหนดไถ่ถอน